CELEX: C2005/006/74
Language: sl
Date: 2005-01-08 00:00:00
Title: Zadeva T-382/04: Tožba Heuschen & Schrouff Oriëntal Foods Trading BV proti Komisiji Evropskih skupnosti, vložena dne 23. septembra 2004

8.1.2005   
            
            
               SL
            
            
               Uradni list Evropske unije
            
            
               C 6/37
            
         Tožba Heuschen & Schrouff Oriëntal Foods Trading BV proti Komisiji Evropskih skupnosti, vložena dne 23. septembra 2004
   (Zadeva T-382/04)
   (2005/C 6/74)
   Jezik postopka: nizozemščina
   Heuschen & Schrouff Oriëntal Foods Trading BV, s sedežem v Landgraafu (Nizozemska), ki jo zastopa Hendrik Cornelis De Bie, je dne 23. septembra 2004 na Sodišče prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije z dne 17. junija 2004 (REM 19/2002), kolikor je z njo ugotovljeno, da zahtevan odpust ni upravičen;
            
         
               —
            
            
               Komisiji naloži plačilo stroškov postopka.
            
         Tožbeni razlogi in bistvene navedbe
   Tožeča stranka uvaža med drugim rižev papir, ki je bil vrsto let deklariran pod isto tarifno oznako KN. Na podlagi Uredbe Komisije (ES) št. 1196/97 z dne 27. junija 1997 (1) pa bi moralo biti blago deklarirano pod drugo tarifno oznako KN. Tožeča stranka navaja, da v njenem primeru ni bilo tako. V njenem primeru naj bi šlo za posebno situacijo, saj naj bi nizozemski carinski organi pri kontroli storili več napak. Tožeča stranka opozarja na to, da nizozemski carinski organi pri različnih kontrolah v obdobju osmih mesecev niso opazili napačne klasifikacije riževega papirja. Poleg tega navaja, da se ji ne more očitati niti goljufivega ravnanja niti očitne malomarnosti.
   V obrazložitvi tožbe tožeča stranka navaja kršitev člena 239 Uredbe Sveta (EGS) št. 2913/92 (2), napačno oceno dejanskega stanja s strani Komisije ter pomanjkljivo obrazložitev. Tožeča stranka tudi očita, da sta bila kršena načelo dobrega upravljanja in načelo enakosti, saj naj bi bilo mnenje Komisije v prejšnjih odločbah drugačno. Nazadnje tožeča stranka navaja kršitev načela sorazmernosti.
   
      (1)  Uredba Komisije (ES) št. 1196/97 z dne 27. junija 1997 o uvrstitvi določenega blaga v kombinirano nomenklaturo (UL L 170, str. 13).
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, str. 1).